Petro Porošenko
Petro Porošenko (ukraina keeles Петро Олексійович Порошенко Petro Oleksijovõtš Porošenko; sündinud 26. septembril 1965 Bolgradis) on Ukraina ettevõtja ja poliitik, kes oli 7. juunist 2014 kuni 20. maini 2019 Ukraina president. 2009–2010 oli ta ka Ukraina välisminister ja 2012. aastal majandusarengu ja kaubanduse minister. 2007–2012 juhtis Porošenko ka Ukraina Rahvuspanga nõukogu. Ta aitas 2018. aastal luua iseseisvat Ukraina Õigeusu Kirikut. Ta on Ukraina maiustuste tootja Roshen omanik. Kuni novembrini 2021 kuulus talle ka uudistekanal Kanal 5.